DOI: 10.5279/dk-sa-dda-1427
title: Unge andengenerationsindvandrere, 1988
title: Young Second Generation Immigrants, 1988

description: Formålet med undersøgelsen er at belyse, i hvilken udstrækning 18-25 årige unge med indvandrerbaggrund i Tyrkiet, Pakistan og Jugoslavien er integreret i det danske samfund. Dette belyses bl.a. i forhold til levevilkår som uddannelse, arbejde, bolig, familiedannelse, fritid og sociale kontakter. Blandt de unge indvandrere belyses også forskelle mellem nationaliteterne og de to køn. Herudover vil man i undersøgelsens kvalitative del søge at belyse de strategier, børn og unge i indvandrerfamilier i Danmark benytter for at etablere en identitet, og hvordan de tackler de modsætninger, der eksisterer mellem deres eget og det danske familie- og samfundsmønster. Undersøgelsens kvalitative del gennemføres ved besøgsinterview med 350 unge i alderen 20-24 år fra hver af de tre nævnte indvandrernationaliteter. De unge såkaldte andengenerationsindvandrere skal have boet i Danmark i mindst 10 år. I undersøgelsens kvalitative del gennemføres dyberegående interview med et mindre antal (ca. 20) af disse unge.
        
        Spørgeskemaerne, der anvendes i undersøgelsens kvantitative     del, indeholder spørgsmål vedr. følgende forhold:
        
        1.  Interviewpersonens (respondentens) køn, alder og
        
        statsborgerskab.
        
        2.  Køn, alder og statsborgerskab på alle i respondentens husstand
        
        Ægtefælle/samlevers stilling.
        
        3.  Hjemland:
        
        Nation, bymæssighed og hjemsprog. Skolegang, ferier og andre
        
        længere ophold i hjemland. Familie i hjemland. Ønsker om
        
        tilbagevenden. Følelse af tilknytning til hjemland. Årsag til
        
        bibeholdelse af hjemlands statsborgerskab eller til skift til
        
        dansk statsborgerskab.
        
        4.  Den første tid i Danmark:
        
        Ankomsttidspunkt. Oplevelse af den første tid som belastende
        
        eller spændende.
        
        5.  Boligforhold:
        
        Antal værelser, ejerform og boligform (sammen med andre eller
        
        selvstændig bolig, værelse på kollegium m.v.). Tilfredshed med
        
        bolig. Ønsker m.h.t. bolig, boligform og indvandrertæthed i
        
        boligkvarteret.
        
        6.  Skolegang i Danmark:
        
        Børnehave og børnehaveklasse. Modtageklasse. Forsømmelser.
        
        Klassekammeraternes nationalitet og alder. Ubehagelige
        
        oplevelser i skoletiden, som fx sprogvanskeligheder og
        
        drilleri. Skoleuddannelse.
        
        7.  Erhvervsuddannelse:
        
        Art. Årsag til eventuel ophør med erhvervsuddannelse. Planer
        
        om (videre) uddannelse.
        
        8.  Erhverv:
        
        Stilling i hovedbeskæftigelse og virksomhedens art. Omfanget
        
        af timer om ugen. Arbejdstidens placering i døgnet og ugen.
        
        Bibeskæftigelse og dens omfang. Antal arbejdsløshedsperioder
        
        de sidste fem år og deres samlede længde. Ønsker om mere
        
        lønnet arbejde.
        
        9.  Ægteskab/forlovelse:
        
        Forlovelse, ægteskab/faktisk samliv. Ægtefælles/forlovedes
        
        nationalitet og bopæl før ægteskabets indgåelse. På hvilken
        
        måde valget af ægtefælle/forlovede foregik (arrangeret af
        
        forældre eller valgt af respondenten på egen hånd).
        
        Respondentens og ægtefælles deling af det daglige arbejde i
        
        hjemmet. Ægteskabelig ''lykke'' og eventuelle vanskeligheder i
        
        ægteskabet.
        
        10. Børn:
        
        Antal, alder og køn. Yngste barns pasning. Planer for børns
        
        liv og fremtid (skal de have modersmålsundervisning, gå i
        
        koranskole, have en uddannelse og selv bestemme, hvem de vil
        
        giftes med).
        
        11. Forældre:
        
        Respondentens angivelse af deres skoleuddannelse, uddannelse
        
        efter skolen samt om de var rige eller fattige i deres
        
        hjemland. Deres kundskaber i andre sprog end modersmålet ved
        
        ankomsten til Danmark. Respondentens vurdering af deres
        
        holdning til hans/hendes skolegang, uddannelse og bopæl.
        
        Eventuelle konflikter med forældrene.
        
        12. Opvækst:
        
        Hvilke aktiviteter respondenten måtte være med til i skole og
        
        fritid (gymnastik, lejrskole, fest, biograf, diskotek m.v.).
        
        Om respondenten måtte lege med danske børn og have dem med
        
        hjem. Om respondenten måtte have dansk tøj på i skolen m.v.
        
        13. Religion:
        
        Art og hvilke religiøse aktiviteter respondenten udfører.
        
        Koranskole. Respondentens vurdering af religionens betydning
        
        for ham/hende.
        
        14. Modersmålsundervisning:
        
        Deltagelse i denne undervisning og respondentens vurdering af
        
        modersmålsundervisningens betydning.
        
        15. Sprog:
        
        Respondentens vurdering af sine færdigheder i sit hjemlands
        
        officielle sprog og i det danske sprog. Hvordan respondenten
        
        først og fremmest har lært dansk og situationer, hvor det
        
        danske sprog eventuelt volder problemer. Hvilket sprog
        
        respondenten taler med forældre, søskende, eventuel ægtefælle
        
        og børn.
        
        16. To kulturer/identitet:
        
        I hvilket land respondenten føler sig mest hjemme.
        
        Respondentens følelse af mest at tilhøre dansk kultur eller si
        
        hjemlands. Om det har været og er svært at leve med to
        
        kulturer. Om respondenten tror, at danskere opfatter ham/hende
        
        som fremmed, og om respondenten selv føler sig anderledes
        
        (udseende, navn, levevis). Respondentens vurdering af positive
        
        og negative sider ved den danske kultur.
        
        17. Fritid:
        
        Avislæsning, TV, sport og motion, gæster i hjemmet, besøg hos
        
        andre, medlemskab af klub for indvandrere. Hvad respondenten
        
        bruger det meste af sin fritid til.
        
        18. Familie uden for husstand:
        
        Arten af kontakt og hyppighed.
        
        19. Naboer:
        
        Arten af kontakt med danske naboer og eventuelle ønsker om
        
        mere kontakt med og flere danske naboer. Arten af kontakt med
        
        indvandrer-naboer og eventuelle ønsker om mere kontakt med og
        
        flere indvandrer-naboer.
        
        20. Venner:
        
        Kontakt med danske venner og eventuelle ønsker om flere danske
        
        venner. Kontakt med indvandrer-venner og eventuelle ønsker om
        
        flere indvandrer-venner.
        
        21. Diskrimination:
        
        Om respondenten selv i de sidste tre år har oplevet
        
        diskriminerende episoder, som fx er blevet afskediget pga.
        
        nationalitet, er blevet behandlet dårligere i en butik end
        
        danskere, har været udsat for tilråb, skubberi eller overfald
        
        på gaden. Om respondenten mener, at danskerne er blevet mere
        
        eller mindre ubehagelige over for respondenten de sidste tre
        
        år.
        
        22. Indkomstforhold:
        
        Indkomstkilder. Respondentens egen brutto- og nettoindkomst i
        
        1987. Hvor mange, der har bidraget til familiens indkomst i
        
        1987, og familiens samlede brutto- og nettoindkomst i 1987.
        
        23. Interviewers vurdering:
        
        Af respondentens danskkundskaber, om fremmedartet udseende
        
        (hår, øjne, hudfarve), og om fremmedartet påklædning (tøj,
        
        sko, smykker). Andres tilstedeværelse og indblanding i
        
        interviewet.
        
        Undersøgelsen er gentaget i 1999, se DDA-4956: Unge andengenerationsindvandrere, 1999
description: 0
description: Se abstract
description: See abstract